বিশ্বে করোনাভাইরাসের প্রাদুর্ভাব দেখা দেওয়ার পর কানাডার বর্ডার সার্ভিস সীমান্তে সতর্কতা জারি করেছে এবং চীন থেকে আসা যাত্রীদের স্ক্রিনিং করা হচ্ছে। ২৩ জানুয়ারি স্বাস্থ্যমন্ত্রী বলেন, ৫ থেকে ৬ জনকে সহেন্দজনকভাবে চিকিৎসা দেওয়া হচ্ছে। ২৫ জানুয়ারি ৫০ বছর বয়সী এক ব্যক্তির শরীরে প্রথম সন্দেহজনকভাবে এ ভাইরাস ধরা পরার কথা জানানো হয়। পরে জাতীয় মাইক্রোবায়োলজি পরীক্ষাগার পরীক্ষা করে ২৭ জানুয়ারি ভাইরাসের উপস্থিতি নিশ্চিত করে। একই দিনে ওন্টারিওরে প্রধান স্বাস্থ্য কর্মকর্তা জানান, উক্ত ব্যক্তি স্ত্রীর শরীরেও এ ভাইরাস রয়েছে বলে সন্দেহ করা হচ্ছে। ২৭ জানুয়ারি পর্যন্ত, কর্মকর্তারা এরকম ১৯টি কেস তদন্ত করছেন বলে জানান। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত কানাডায় করোনাভাইরাস আক্রান্ত রোগী শনাক্ত হয়েছে ৪৯,৭৫১ জন, যাদের মধ্যে মারা গেছে ২,৮৫১ জন এবং সুস্থ হয়েছেন ১৯,০৪৫ জন।

কানাডা
বাংলাদেশ
নেপাল
সংযুক্ত আরব আমিরাত